|  |  |
| --- | --- |
| **Hajdúszoboszlói Polgármesteri Hivatal**  **Egészségügyi és Szociális Iroda**  4200 Hajdúszoboszló, Hősök tere 1.  Telefon: 70/4894659, Fax: 52/557-302 | **04.**  …………………………………….....  kódszám |

|  |  |  |
| --- | --- | --- |
| Ügyiratszám: HSZ/22712-6/2021  A 2021.11.16.-i bizottsági ülés jegyzőkönyvének melléklete | Ügyintéző: | Dede Erika |
| Ellenőrizte: | jegyző |
| Megtárgyalja:  (bizottságok megnevezése) | Szociális és Egészségügyi Bizottság |

**ELŐTERJESZTÉS**

a 12/2021 (VII.06.) számú SZEB határozat módosítására

**Tisztelt Bizottság!**

2021. július 06. napján nyílt ülés keretében a Tisztelt Bizottság döntést hozott arról, hogy 4500 raklap a krízis tűzifa támogatás része legyen, mely magában foglalja a raklapok feldarabolását és kiszállítását is egyedi határozat alapján a rászoruló családok részére. A fentiekben említett anyagi terhek csökkentésére a költségvetés 10. számú melléklet Szociálpolitikai feladatok 16/ÖK soráról 500.000.-Ft átutalása –számla ellenében- a Hajdúszoboszlói Nonprofit Zrt. részére.

A raklapokat a Leier Hungária Kft ajánlotta fel városunknak, melyek a Zsoldos dűlőre kerültek átszállításra.

A Hajdúszoboszlói Nonprofit Zrt. vezérigazgatója tájékoztatta a szakirodát, hogy a raklapok fűrészelésére és szállítására nincsen kapacitásuk. Vezérigazgató Úr elmondása szerint, nincs is olyan vállalkozó, aki vállalná a raklapok motoros fűrésszel történő feldolgozását.

A Hajdúszoboszlói Kistérségi Szociális, Családi- és Gyermekjóléti Központ és a szakiroda elkezdte felmérni azon családok létszámát, akik egészben egy alkalommal 20 db raklapot el tudnak szállítani. Álláspontunk szerint egy család a fűtési időszak alatt akár több alkalommal is részesülhet a raklapokban.

Ez esetben a raklapok kiosztása már nem a krízistűfa támogatás része.

A krízistűzifára a továbbiakban is olyan rászoruló családok, ügyfelek jogosultak, akik a tűzifa feldarabolását, szállítását nem tudják megoldani.

A fent leírtak alapján kérem a Bizottságot, hogy a határozati javaslatban szereplő módosítást támogatni szíveskedjen.

Határozati javaslat:

Hajdúszoboszló Város Önkormányzatának Szociális és Egészségügyi Bizottsága a 12/2021 (VII.06.) sz. határozatát módosítja. A szakbizottság támogatja, hogy a Leier Hungária Kft. által Hajdúszoboszló Város Önkormányzatának felajánlott 4500 db raklapot téli tüzelőanyagként rászoruló családok kapják. A jogosultság megállapítása a Hajdúszoboszlói Kistérségi Szociális, Családi- és Gyermekjóléti Központ és a szakiroda jelzése, támogatása alapján történik. A támogatható családok vállalják a raklapok egyéni elszállítását alkalmanként 20 db mennyiségben. A támogatást ismételten igénybe lehet venni a készlet erejéig. A raklapok elszállítására hétfőtől-szombatig 8.00 és 16.00 óra között van lehetőség.

Határidő: 2021. november 24.

Felelős: Egészségügyi és Szociális irodavezető/Hajdúszoboszlói Nonprofit Zrt.

vezérigazgató

Hajdúszoboszló, 2021.11.10.

Dede Erika

*irodavezető*